Instrumenti za egzaktno mjerenje broja cikloturista ne postoje, ali otkad su krenuli s programom, javlja se velik broj ljudi, više hotela su ugovorili pripreme ekipa cikloturista.

Ljudi, kaže Stella, svakodnevno javljaju da je velik interes cikloturista za dolascima, tako da i oni koji iznajmljuju bicikle govore o porastima.

No, o zaradama onih koji se time bave radije ne bi govorio.

'Imali smo probleme kad smo objavili neke od tih zarada, tako da to ne bih htio ponavljati, jer kad su ljudi saznali koliko im susjedi zarađuju došlo je do određenog negodovanja, što smatram da je bezveze, jer je ako čovjek pošteno zarađuje, ne znam u čemu je tu problem. Bicikle se iznajmljuju od 100 do 400 kuna [13,5 do 54 eura], zavisi od vrste i kvalitete bicikle, je li električna ili obična, da li se iznajmljuje u području gdje dolaze jahtaši, koja vrsta turista uzima... Ima puno faktora koji utječu na to, ali činjenica je da svi koji se ozbiljno time bave imaju stvarno obrtnu investiciju u godinu ili dvije maksimalno.'